**ԱՄՓՈՓԱԹԵՐԹ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2011 ԹՎԱԿԱՆԻ ՀՈՒԼԻՍԻ 14-Ի ԹԻՎ 1024-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| 1. **Ֆինանսների նախարարություն** | 09.08.2022  01/8-3/14030-2022 |
| Ուսումնասիրելով Ձեր 28.06.2022թ. N ՄՆ//19745-2022 գրությամբ ներկայացված «Հայաստանի Հանրապետության կառավարության 2011 թվականի հուլիսի 14-ի N 1024-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագիծը, որով նախատեսվում է տևական հիվանդության դեպքում երկարաձգել անաշխատունակության թերթիկը, եթե անձը շարունակում է մնալ անաշխատունակ՝ 20.05.2022թ. «Ժամանակավոր անաշխատունակության և մայրության նպաստների մասին» օրենքում փոփոխություններ և լրացում կատարելու մասին» ՀՕ-125-Ն օրենքին համապատասխան, հայտնում ենք, որ դիտողություններ և առաջարկություններ չունենք: | Ընդունվել է ի գիտություն։ |
| 1. **Պետական եկամուտների կոմիտե** | 02.08.2022  01/3-3/54873-2022 |
| ՀՀ պետական եկամուտների կոմիտեն քննարկել է «Հայաստանի Հանրապետության կառավարության 2011 թվականի հուլիսի 14-ի N 1024-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագիծը, ինչի վերաբերյալ հայտնում ենք, որ առաջարկություններ չկան: | Ընդունվել է ի գիտություն։ |
| 1. **Առողջապահության նախարարություն** | 05.08.2022  ԱԱ/11/19140-2022 |
| Ի պատասխան Ձեր` 2022 թվականի հուլիսի 28-ի թիվ ՄՆ//19745-2022 գրության, ուսումնասիրելով «Հայաստանի Հանրապետության կառավարության 2011 թվականի հուլիսի 14-ի N 1024-Ն որոշման մեջ փոփոխություններ և լրացումներ կատարելու մասին» Կառավարության որոշման նախագիծը (այսուհետ` Նախագիծ)`հայտնում եմ հետևյալը.   1. Համաձայն Նախագծի 3-րդ կետով կատարվող փոփոխության` Կառավարության 2011 թվականի հուլիսի 14-ի N 1024-Ն որոշման (այսուհետ` Որոշում) 9-րդ կետում նախատեսվում է լրացում հետևյալ բովանդակությամբ.   «Միաժամանակ ինքնուրույնաբար իրեն աշխատանքով ապահոված անձ հանդիսացող վարձու աշխատողի մայրության նպաստը հաշվարկում, նշանակում և վճարում է գործատուն կամ գործատուներից մեկը (եթե վարձու աշխատողը նաև աշխատում է համատեղությամբ)։»:  Որոշման 9-րդ կետը սահմանում է, որ համատեղությամբ աշխատող վարձու աշխատողի (այդ թվում` միաժամանակ ինքնուրույնաբար իրեն աշխատանքով ապահոված անձ հանդիսացող) մայրության նպաստը հաշվարկում, նշանակում և վճարում է գործատուներից մեկը (վարձու աշխատողի ընտրությամբ, որին ներկայացվել է ժամանակավոր անաշխատունակության թերթիկ):  Վերոգրյալից հետևում է, որ համատեղությամբ աշխատող վարձու աշխատողի, այդ թվում` ինքնուրույնաբար իրեն աշխատանքով ապահոված անձի վերաբերյալ արդեն իսկ առկա է կարգավորում:  Ինչ վերաբերում է համատեղությամբ չաշխատող անձանց, ապա առաջարկում եմ համատասխան լրացումը կատարել այլ կետում` միաժամանակ հաշվի առնելով, որ Որոշման 1-ին կետը սահմանում է ընդհանուր կարգավորում, համաձայն որի` մայրության նպաստը հաշվարկում, նշանակում և վճարում է գործատուն: | Ընդունվել է ի գիտություն։  Որոշման N 2 հավելվածի 9-րդ կետում Նախագծի 3-րդ կետի 2-րդ ենթակետով առաջարկվող լրացումը կատարվում է իրավակիրառ պրակտիկայից ելնելով և նպատակ ունի հաստակեցնել դրույթը։ |
| 1. Նախագծի 4-րդ կետի 4-րդ ենթակետով կատարվող փոփոխությամբ ուժը կորցրած է ճանաչվում 18.1-ին ենթակետը, որպիսի պայմաններում անորոշություն է առաջանում 19-րդ կետով սահմանվող եռամսյա ժամկետի կիրառման հետ կապված: Ուստի առաջարկում եմ հստակեցնել կարգավորումը: | Առաջարկությունը չի ընդունվել։  Որոշման N 5 հավելվածի 18.1-ին կետով սահմանված է հաշմանդամություն ունեցող անձին տրվող անաշխատունակության թերթիկով ամրագրված առավելագույն ժամանակահատվածը՝ 3 ամիս, իսկ 19-րդ կետով սահմանված է բժշկասոցիալական փորձաքննության ուղեգրելու ժամկետները։ Ըստ այդմ, Նախագծի 4-րդ կետի 4-րդ (լրամշակված նախագծի 6-րդ) ենթակետով 18.1-ին կետն ուժը կորցնելու դեպքում Որոշման N 5 հավելվածի 19-րդ կետով սահմանված կարգավորումները հստակեցնելու անհրաժեշտություն չի առաջանում։ |
| 1. Նախագծի 4-րդ կետի 6-րդ ենթակետում և գործող որոշման տեքստում կիրառվում է «հիվանդ» հասկացությունը: Հաշվի առնելով «Բնակչության բժշկական օգնության և սպասարկման մասին» օրենքի կարգավորումները` առաջարկում եմ համապատասխան դեպքերում կիրառել «պացիենտ» ձևակերպումը: | Առաջարկությունը չի ընդունվել։  Հարկ է նկատի ունենալ, որ Կառավարության 2011 թվականի հուլիսի 14-ի N 1024-Ն որոշումն ապահովում է «Ժամանակավոր անաշխատունակության և մայրության նպաստների մասին» օրենքի կիրարկումը։ Այս տեսակետից նշված օրենքում կիրառվում է «հիվանդ» եզրույթը։ Ըստ այդմ, որոշման մեջ «հիվանդ» բառի փոխարեն «պացիենտ» ձևակերպումը նպատակահարմար չէ։ |
| 1. Նախագծի 5-րդ կետի 1-ին և 2-րդ ենթակետերով սահմանվող կարգավորումներով նախատեսվում է բացառություն ռուսերեն լրացված փաստաթղթերի մասով:   Համաձայն «Վարչարարության հիմունքների և վարչական վարույթի մասին» օրենքի 27-րդ հոդվածի 1-ին մասի` վարչական վարույթն իրականացվում, և վարչական ակտն ընդունվում է հայերենով: Ուստի որևէ բացառությունը սահմանելը հակասում է ՀՀ օրենսդրությանը:  Բացի այդ, հայտնում եմ նաև, որ Որոշման Հավելված 6-ի 2.1-ին կետով Անկախ պետությունների համագործակցության անդամ երկրների բժշկական հաստատության բժշկական փաստաթղթերի համար այլ կարգավորում է նախատեսված, ուստի նման տարբերակված մոտեցումը հիմնավորված չէ: | Առաջարկությունը չի ընդունվել։  «Ժամանակավոր անաշխատունակության և մայրության նպաստների մասին» օրենքի 25-րդ հոդվածի 4-րդ մասով Կառավարությանը լիազորություն է տրված որոշելու օտարերկրյա պետության բժշկական հաստատության տված ժամանակավոր անաշխատունակության թերթիկի հիմք ընդունելու կարգը։ Ըստ այդմ, Կառավարությունը ունի լիազորություն սահմանելու որոշակի առանձնահատկություններ։ Ընդ որում, ռուսերեն լեզվի համար բացառություն սահմանելը բխում է «Քաղաքացիական, ընտանեկան եվ քրեական գործերով իրավական օգնության և իրավական հարաբերությունների մասին» կոնվենցիայի 17-րդ հոդվածից։ |
| 1. Նախագծի 5-րդ կետի 4-րդ ենթակետով լրացվող 3.2-րդ կետի 4-րդ ենթակետում կիրառվում է «ներկայացվել են պակաս փաստաթղթեր» ձևակերպումը, որի փոխարեն առաջարկում եմ հղում կատարել այն կետ(եր)ին, որոնք սահմանում են անհրաժեշտ փաստաթղթերը: | Առաջարկությունն ընդունվել է։  Նախագծի 5-րդ կետի 4-րդ ենթակետով լրացվող 3.2-րդ կետի 4-րդ ենթակետում հստակեցվել է հղումը։ |
| 1. Նախագծով սահմանվում է քաղաքացու կողմից փաստաթղթերը անձամբ ներկայացնելու պահանջ: Նշվածի առնչությամբ հայտնում եմ, որ նման պահանջի սահմանումը սահմանափակում է անձի` ներկայացուցչի միջոցով հանդես գալու իրավունքի իրացումը, ինչը, սակայն, չի կարող տեղի ունենալ ենթաօրենսդրական նորմատիվ իրավական ակտի շրջանակներում:   Բացի այդ, նման պահանջի սահմանումը հակասում է էլեկտրոնային միասնական հարթակի միջոցով ՀՀ պետական կառավարման մարմիններին դիմելու անձի իրավունքին: | Առաջարկությունն ընդունվել է։  Մասնավորպես նախագծով քննարկվող դեպքում ռիսկը մահացած անձին ժամանակավոր անաշխատունակության թերթիկ տրամադրելն է։ |
| 1. Նախագծի 5-րդ կետի 2-րդ ենթակետով լրացվող 2.2 կետը առաջարկում եմ շարադրել հետևյալ խմբագրությամբ.   «Հղիության և ծննդաբերության պատճառով ծագած ժամանակավոր անաշխատունակության դեպքում սույն կարգի համաձայն անաշխատունակության թերթիկ տրամադրելու թույլտվություն տրվում է, եթե Առողջապահության նախարարություն դիմելու օրվա դրությամբ կինը ծննդաբերել է օտարերկրյա պետությունում։»: Հաշվի առնելով, որ կնոջ ծննդաբերելու արդյունքում կարող է ծնվել ինչպես կենդանածին երեխա, այնպես էլ մեռելածին: Այս դեպքում երեխայի ծննդյան վկայականի ներկայացման անհրաժեշտությունը հասկանալի չէ, առավել ևս, որ ժամանակավոր անաշխատունակության ժամկետը որոշվում է ոչ թե ըստ ծննդաբերության արգասիքի (կենդանածին կամ մեռելածին), այլ ըստ ծննդաբերության ընթացքում և հետծննդաբերական շրջանում ծագած բարդության առկայությամբ կամ բացակայությամբ, ինչպես նաև կենդանածինների կամ մեռելածինների թիվը հավաստող բժշկական փաստաթղթի: | Առաջարկությունն ընդունվել է։  Լրամշակված նախագծի 5-րդ կետի 1-ին ենթակետով առաջարկվող փոփոխության շրջանակներում նախատեսվել է, որ քաղաքացին Առողջապահության նախարարությունից թույլտվություն ստանալու համար կարող է դիմել նաև լիազորված անձի միջոցով, եթե լիազորագիրը վավերացված է Հայաստանի Հանրապետությունում գործունեություն իրականացնող նոտարի կողմից։ |
| 1. Նախագծի 5-րդ կետի 4-րդ ենթակետով լրացվող 3.1-ին կետում «վերջը» բառից հետո առաջարկում եմ ավելացնել «բացառությամբ հղիության և ծննդաբերության հետ կապված անաշխատունակության դեպքերի» բառերը` այդ գործառույթը վերապահելով բժշկական հաստատությանը: | Առաջարկությունն ընդունվել է։  Լրամշակված նախագծի 5-րդ կետի 4-րդ ենթակետով առաջարկվող փոփոխության շրջանակներում նախատեսվել է, որ ժամանակավոր անաշխատունակության սկիզբը և վերջը որոշում է համապատասխան բժշկական հաստատությունը։ |
| 1. Նախագծի 5-րդ կետի 4-րդ ենթակետով լրացվող 3.2-րդ կետի 5-րդ ենթակետի առաջին պարբերության «անաշխատունակության ժամանակահատվածը» բառերից հետո առաջարկում եմ լրացնել «բացառությամբ հղիության և ծննդաբերության հետ կապված անաշխատունակության դեպքերի» բառերը: | Առաջարկությունն ընդունվել է։  Տե՛ս, 8-րդ կետի վերաբերյալ մեկնաբանությունը։ |
| 1. Առաջարկում եմ Նախագծում ներառել Առողջապահության նախարարության 18.03.2022թ. թիվ ԱԱ/02.2/6256-2022 և 14.04.2022թ. թիվ ԱԱ/02.2/8431-2022 գրություններով ներկայացված առաջարկությունները, մասնավորապես` Կառավարության 14.07.2011թ. թիվ 1024-Ն որոշման Հավելված 5-ի 11.1-ին կետում` «մինչև 5» բառերը «1-ից-5» բառերով փոխարինելու և Հավելված 5-ի 15-րդ կետում` «պատասխանատու է բժշկական հաստատության ղեկավարը» բառակապակցությունից հետո «կամ բժշկական հաստատության ղեկավարի կողմից լիազորված անձը» բառակապակցությունը լրացնելու վերաբերյալ:   Հարկ եմ համարում նշել, որ Աշխատանքի և սոցիալական հարցերի նախարարությունը 28.03.2022թ. թիվ ՄՆ/ԱԳ-1-4/8063-2022 գրությամբ տեղեկացրել է, որ «Կառավարության 14.07.2011թ. թիվ 1024-Ն որոշման 5-րդ հավելվածի 11.1-ին և 15-րդ կետերում փոփոխություններ կատարելու վերաբերյալ Առողջապահության նախարարության առաջարկությունն ընդունվել է և կիրացվի առաջիկա օրենսդրական փոփոխության ժամանակ: | Առաջարկությունն ընդունվել է։  Հավելված 5-ի 11.1-ին կետում «մինչև 5» բառերը փոխվել են «1-ից 5» բառերով, իսկ 15-րդ կետը «ղեկավարը» բառից հետո լրացվել է «կամ բժշկական հաստատության ղեկավարի կողմից լիազորված անձը» բառերով։ |
| 1. Հաշվի առնելով այն հանգամանքը, որ Առողջապահության նախարարի 07.08.2008թ. թիվ 14-Ն և Աշխատանքի և սոցիալական հարցերի նախարարի 11.08.2008թ. թիվ 109-Ն համատեղ հրամանը լիազորող նորմ չունի և համատեղ հրամանի Հավելված 2-ով հաստատված ժամանակավոր անաշխատունակության թերթիկները լրացնելու և տրամադրելու հետ կապված կարգավորումները հաստատված են Կառավարության վերոնշյալ որոշմամբ` առաջարկում եմ Նախագծում ներառել համատեղ հրամանի Հավելված 1-ը, որից հետո հնարավոր կլինի ուժը կորցրած ճանաչել համատեղ հրամանը: | Առաջարկությունը չի ընդունվել։  Հաշվի առնվել այն հանգամանքը, որ ներկայումս շրջանառվում է էլեկտրոնային անաշխատունակության թերթիկի հիման վրա նպաստի իրավունքի իրացումը ապահովող իրավական ակտի նախագիծ։ |
| 1. Հայտնում եմ նաև, որ Նախագծի հիմնավորման մեջ անդրադարձ չի կատարվում Նախագծով նախատեսվող բոլոր փոփոխություններին և լրացումներին, ուստի առաջարկում եմ հիմնավորման մեջ անդրադառնալ դրանց` հաշվի առնելով այն հանգամանքը, որ նման պայմաններում հնարավոր չէ հստակ պատկերացում կազմել Նախագծի ընդունման անհրաժեշտության վերաբերյալ: | Առաջարկությունն ընդունվել է։  Նախագծի հիմնավորումը խմբագրվել է։ |
| Արդարադատության նախարարություն | 16.09.2022թ. թիվ 27.2/40915-2022 |
| 1. «Հայաստանի Հանրապետության կառավարության 2011 թվականի հուլիսի 14-ի N 1024-Ն որոշման մեջ փոփոխություններ և լրացումներ կատարելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) 3-րդ կետի 2-րդ ենթակետով լրացվող 9-րդ կետի «Միաժամանակ» բառից առաջ նշված «9.» թիվն անհրաժեշտ է հանել, իսկ նույն կետի 4-րդ ենթակետի «Ժամանակավոր» բառից առաջ լրացնել «3.» թիվը: | Առաջարկությունն ընդունվել է։  Նախագծի 3-րդ կետի 2-րդ և 4-րդ ենթակետերը խմբագրվել են։ |
| 2. Նախագծի 3-րդ կետի 2-րդ ենթակետով լրացվող նախադասության համաձայն՝ «Միաժամանակ ինքնուրույնաբար իրեն աշխատանքով ապահոված անձ հանդիսացող վարձու աշխատողի մայրության նպաստը հաշվարկում, նշանակում և վճարում է գործատուն կամ գործատուներից մեկը (եթե վարձու աշխատողը նաև աշխատում է համատեղությամբ)։»:  Հայաստանի Հանրապետության կառավարության 2011 թվականի հուլիսի 14-ի N 1024-Ն որոշման 9-րդ կետի համաձայն՝ համատեղությամբ աշխատող վարձու աշխատողի (այդ թվում` միաժամանակ ինքնուրույնաբար իրեն աշխատանքով ապահոված անձ հանդիսացող) մայրության նպաստը հաշվարկում, նշանակում և վճարում է գործատուներից մեկը (վարձու աշխատողի ընտրությամբ, որին ներկայացվել է ժամանակավոր անաշխատունակության թերթիկ):  Վերոգրյալից պարզ է դառնում, որ համատեղությամն ինքնուրույնաբար իրեն աշխատանքով ապահոված անձի վերաբերյալ արդեն իսկ առկա է կարգավորում գործող որոշմանբ, ուստի անհրաժեշտ է խմբագրել Նախագծի 3-րդ կետի 2-րդ ենթակետով լրացվող նախադասությունը՝ հիմք ընդունելով «Նորմատիվ իրավական ակտերի մասին» օրենքի 13-րդ հոդվածի 8-րդ մասի պահանջները: | Ընդունվել է ի գիտություն։  Որոշման N 2 հավելվածի 9-րդ կետում Նախագծի 3-րդ կետի 2-րդ ենթակետով առաջարկվող լրացումը կատարվում է իրավակիրառ պրակտիկայից ելնելով և նպատակ ունի հաստակեցնել դրույթն աւյն դեպքում, երբ համատեղությամբ աշխատող վարձու աշխատողը նաև ինքնուրույնաբար իրեն աշխատանքով ապահոված անձ է։ |
| 3. Նախագծի 5-րդ կետի 2-րդ ենթակետի «2-րդ» բառն անհրաժեշտ է փոխարինել «2.1-րդ» բառով: | Առաջարկությունն ընդունվել է։  Նախագծի 5-րդ կետի 2-րդ ենթակետը խմբագրվել է։ |
| 4. Նախագծի 5-րդ կետի 1-ին ենթակետով լրացվող 2-րդ կետի համաձայն՝ քաղաքացին անձամբ Առողջապահության նախարարություն է ներկայացնում հյուպատոսական վավերացմամբ, իսկ միջազգային պայմանագրով նախատեսված դեպքում` ապոստիլի հիման վրա վավերացված բժշկական փաստաթուղթը և դրա նոտարական կամ հյուպատոսական կարգով վավերացված թարգմանությունը, բացառությամբ այն դեպքերի, երբ այդ փաստաթղթերը լրացված են ռուսերեն..:  Այս առումով ռուսերեն լեզվի համար արված բացառությունն անհրաժեշտ է դիտարկել «Վարչարարության հիմունքների և վարչական վարույթի մասին» օրենքի 27-րդ հոդվածի կարգավորումների լույսի ներքո՝ համաձայն որոնց վարչական վարույթն իրականացվում, և վարչական ակտն ընդունվում է հայերենով, ուստի ռուսերեն լեզվի համար Նախագծով արված բացառությունը խնդրահարույց է վերոնշյալ կարգավորումների տեսանկյունից: Նույն դիտողությունը վերաբերում է նաև Նախագծի 5-րդ կետի 2-րդ ենթակետով լրացվող 2.2-րդ կետին: | Առաջարկությունը չի ընդունվել։  «Ժամանակավոր անաշխատունակության և մայրության նպաստների մասին» օրենքի 25-րդ հոդվածի 4-րդ մասով Կառավարությանը լիազորություն է տրված որոշելու օտարերկրյա պետության բժշկական հաստատության տված ժամանակավոր անաշխատունակության թերթիկի հիմք ընդունելու կարգը։ Ըստ այդմ, Կառավարությունը ունի լիազորություն սահմանելու որոշակի առանձնահատկություններ։ Ընդ որում, ռուսերեն լեզվի համար բացառություն սահմանելը բխում է «Քաղաքացիական, ընտանեկան և քրեական գործերով իրավական օգնության և իրավական հարաբերությունների մասին» կոնվենցիայի 17-րդ հոդվածից։ |
| 5. Նախագծի 5-րդ կետի 4-րդ ենթակետով լրացվող 3.2-րդ կետի 4-րդ ենթակետի կարգավորումն անհրաժեշտ է խմբագրել, դրանում նախատեսելով, փաստաթղթերի թերի լինելու դեպքում դրանց վերացնելու վերաբերյալ կարգավորումներ: | Ընդունվել է ի գիտություն։  Նախագծի 5-րդ կետի 4-րդ ենթակետով լրացվող 3.2-րդ կետի 4-րդ ենթակետի համաձայն՝ Առողջապահության նախարարությունը մերժում է քաղաքացուն թույլտվություն տրամադրելը, եթե չեն ներկայացվել (պակաս են ներկայացվել) նույն կարգի 2-րդ կետով սահմանված՝ հյուպատոսական վավերացմամբ, իսկ միջազգային պայմանագրով նախատեսված դեպքում` ապոստիլի հիման վրա վավերացված բժշկական փաստաթուղթը և դրա նոտարական կամ հյուպատոսական կարգով վավերացված թարգմանությունը։  Ըստ այդմ, եթե թույլտվություն տրամադրելը մերժվել է այս փաստաթղթերից որոևէ մեկը չներկայացնելու դեպքում, ապա հետագայում պահանջվող փաստաթղթերը ներկայացնելու համար քաղաքացին պետք է ներկայացնի նոր դիմում։  Այսպիսով, ըստ էության թույլտվություն ստանալու դիմումը կարող է մերժվել, ոչ թե թերության առկայությամբ պայմանավորված, այլ պակաս փաստաթուղթ ներկայացնելու դեպքում։ |
| 6. Նախագծի 5-րդ կետի 8-րդ ենթակետով լրացվող «8.1-րդ» կետի համարակալումն առաջարկում ենք փոխարինել «9-րդ» թվով, իսկ Նախագծի 5-րդ կետի 8-րդ ենթակետով լրացվող 8-րդ կետի ենթակետերի համարակալումն անհրաժեշտ է համապատասխանեցնել «Նորմատիվ իրավական ակտերի մասին» օրենքի 14-րդ հոդվածի 5-րդ կետի պահանջներին, մասնավորապես՝ ենթակետերը համարակալվում են արաբական թվանշաններով, որոնք տեքստից բաժանվում են փակագծով: | Առաջարկությունն ընդունվել է։  Նախագծի 5-րդ կետի 8-րդ ենթակետը խմբագրվել է։ |
| **Վարչապետի աշխատակազմի սոցիալական հարցերի վարչություն** | 30.09.2022  թիվ 02/11.9/34011-2022 |
| 1. Նախագծի 5-րդ կետի 1-ին ենթակետով առաջարկվում է սահմանել, որ քաղաքացին անձամբ առողջապահության նախարարություն է ներկայացնում հյուպատոսական վավերացմամբ բժշկական փաստաթուղթը, ինչպես նաև որոշմամբ նշված դեպքերում՝ ծննդաբերության փաստը հաստատող բժշկական փաստաթուղթ կամ երեխայի ծննդյան (իսկ եթե երեխան մահացել է՝ մահվան) վկայականը: Հաշվի առնելով, որ ծննդաբերության փաստը հաստատող փաստաթղթի ներկայացման պահանջը կապված է աշխատանքային օրենսգրքի 172-րդ հոդվածի 1-ին մասի 2-րդ ենթակետի կարգավորման հետ, որի համաձայն աշխատող կանանց բարդ ծննդաբերության դեպքում տրամադրվում է հղիության և ծննդաբերության արձակուրդ` 155 օր (70 օր` հղիության, 85 օր` ծննդաբերության) հղիության և ծննդաբերության արձակուրդ` առաջարկում ենք, տվյալ փաստաթղթի ներկայացումը սահմանել ոչ թե հայեցողական, այլ իմպերատիվ: | Առաջարկությունն ընդունվել է։  Նախագծի 5-րդ կետի 1-ին և 2-րդ ենթակետերով սահմանվել է, որ քաղաքացին անձամբ առողջապահության նախարարություն է ներկայացնում հյուպատոսական վավերացմամբ բժշկական փաստաթուղթը, ինչպես նաև որոշմամբ նշված դեպքերում՝ ծննդաբերության փաստը հաստատող բժշկական փաստաթուղթ և երեխայի ծննդյան (իսկ եթե երեխան մահացել է՝ մահվան) վկայականը: |
| 2. Առաջարկում ենք նախագծի 5-րդ կետով առաջարկվող փոփոխությունների շրջանակներում սահմանել հստակ ժամկետ՝ առողջապահության նախարարության կողմից քաղաքացուն տրամադրվող գրավոր թույլտվության տրամադրման համար՝ հաշվի առնելով, որ նախագծի 5-րդ կետի 8-րդ ենթակետի համաձայն բժշկական հաստատությունը մերժում է քաղաքացուն անաշխատունակության թերթիկ տրամադրել, եթե դիմելու օրվա դրությամբ անաշխատունակության վերականգման, հղիության և ծննդաբերության արձակուրդի ավարտման օրվան հաջորդող ամսվանից անցել է ավելի քան վեց ամիս: Հստակ ժամկետի բացակայության պայմաններում, հնարավոր են դեպքեր, երբ մինչև առողջապահության նախարարության կողմից թույլտվության ստանալը, քաղաքացին օբյեկտիվորեն սպառած լինի վեց ամիս ժամկետը: | Առաջարկությունն ընդունվել է։  Որոշման N 6 հավելվածի 3-րդ կետը խմբագրվել է և սահմանվել է 5 օրյա ժամկետ, որի ընթացքում Առողջապահության նախարարությունը քաղաքացուն տալիս է անաշխատունակության թերթիկ տրամադրելու մասին գրավոր թույլտվություն կամ մերժում է նշելով մերժման պատճառները անաշխատունակության թերթիկ տալը: |
| **Վարչապետի աշխատակազմի իրավաբանական վարչություն** | 30.09.2022  թիվ 02/11.9/34011-2022 |
| Նախագծի 5-րդ կետի 4-րդ ենթակետով լրացվում է նոր 3.2-րդ կետ, որով նախատեսվում է, որ ՀՀ առողջապահության նախարարությունը մերժում է անաշխատունակության թերթիկ տրամադրելու մասին քաղաքացուն գրավոր թույլտվություն տրամադրելը, նաև այն դեպքում, եթե չեն ներկայացվել (պակաս են ներկայացվել) սույն կարգի 2-րդ կետով սահմանված փաստաթղթերը, ինչը խնդրահարույց ենք համարում «Վարչարարության հիմունքների և վարչական վարույթի մասին» օրենքի 32-րդ հոդվածի տեսանկյունից, որի համաձայն, եթե դիմումում առկա են ձևական սխալներ, որոնք կարող են շտկվել, ապա վարչական մարմինը դրանք մատնացույց է անում դիմողին` նրան հնարավորություն ընձեռելով շտկելու այդ սխալները, կամ ինքն է շտկում դրանք` նախապես կամ հետագայում դիմողին իրազեկելով այդ մասին: Եթե դիմումին կից ներկայացված փաստաթղթերի ցանկն ամբողջական չէ, ապա վարչական մարմինը դիմողին առաջարկում է սահմանված ժամկետում համալրել այդ ցանկը: | Առաջարկությունն ընդունվել է:  Որոշման N 6 հավելվածի 3-րդ կետը խմբագրվել է և սահմանվվել է, որ եթե թույլտվություն տրամադրելը մերժվում է սույն կարգի 2-րդ կետով սահմանված փաստաթղթերը չներկայացնելու հիմքով, ապա Առողջապահության նախարարությունը տեղեկացնում է նաև անհրաժեշտ փաստաթղթերը աշխատունակության վերականգնման, հղիության և ծննդաբերության արձակուրդի (ժամանակահատվածի) ավարտման օրվանից վեց ամսվա ընթացքում ներկայացնելու անհրաժեշտության մասին։ |
| **1. Պետական եկամուտների կոմիտե** | **10.01.2023թ.**  **N 01/3-3/1324-2023** |
| ՀՀ պետական եկամուտների կոմիտեն քննարկել է «Հայաստանի Հանրապետության կառավարության 2011 թվականի հուլիսի 14-ի N 1024-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագիծը, ինչի վերաբերյալ հայտնում ենք, որ առաջարկություններ չկան։ | Ընդունվել է ի գիտություն։ |
| **2. Առողջապահության նախարարություն** | **09.01.2023 թ.**  **N ԱԱ/06/225-2023** |
| Ի կատարումն Վարչապետի աշխատակազմի ղեկավարի թիվ 02/11.8/42317-2022 հանձնարարականի` «Հայաստանի Հանրապետության կառավարության 2011 թվականի հուլիսի 14-ի N 1024-Ն որոշման մեջ փոփոխություններ և լրացումներ կատարելու մասին» Կառավարության որոշման նախագծի (այսուհետ` Նախագիծ) վերաբերյալ կարծիք տրամադրելու վերաբերյալ, առաջարկում եմ.  1. Նախագծի 4-րդ կետի 2-րդ ենթակետը շարադրել նոր խմբագրմամբ` հետևյալ բովանդակությամբ`  «6.1. Անաշխատունակությունը ոչ աշխատանքային օրվա ընթացքում կամ աշխատանքային օրվա ավարտից հետո առաջանալու դեպքում, անաշխատունակության թերթիկը` սույն կարգի 6-րդ կետի համաձայն, բացվում է շտապ բժշկական օգնության ծառայություն դիմելու օրվանից, եթե քաղաքացին այդ օրվան հաջորդող առաջին աշխատանքային օրվա ընթացքում առողջության առաջնային պահպանման ծառայություններ մատուցող բժշկական հաստատություն (որտեղ սահմանված կարգով գրանցված է) է ներկայացնում առողջապահության բնագավառում Հայաստանի Հանրապետության կառավարության լիազոր մարմնի կողմից հաստատված շտապ բժշկական օգնության ծառայության կանչի ընթացքում շտապ բժշկական օգնության բրիգադի բժշկի կողմից տրված պացիենտի առողջական վիճակի մասին տեղեկանքը (հիմք է ընդունվում տեղեկանքում նշված ամսաթիվը)»: | Ընդունվել է։  Նախագծի 4-րդ կետի 2-րդ ենթակետը շարադրվել է առաջարկվող խմբագրությամբ։ |
| 2. Նախագծի 4-րդ կետի 3-րդ ենթակետում «1-ից 5» բառերը փոխարինել «1-ից 5-րդ օրացույցային օրը ներառյալ» բառերով, | Ընդունվել է։  Նախագծի 4-րդ կետի 3-րդ ենթակետում «1-ից 5» բառերը փոխարինվել են «1-ից 5-րդ օրացույցային օրը՝ ներառյալ» բառերով։ |
| 3. Նախագծի 5-րդ կետի 1-ին ենթակետում «Քաղաքացին անձամբ» բառերից հետո ավելացնել «կամ Հայաստանի Հանրապետությունում նոտարների կողմից վավերացված լիազորագրով քաղաքացու լիազորված անձի կողմից» բառերը, | Ընդունվել է։  Նախագծի 5-րդ կետի 1-ին ենթակետում «Քաղաքացին անձամբ» բառերից հետո լրացվել են «կամ Հայաստանի Հանրապետությունում գործունեություն իրականացնող նոտարի կողմից վավերացված լիազորագրով քաղաքացու լիազորված անձի միջոցով» բառերը։ |
| 4. Նախագծի 5-րդ կետի 4-րդ ենթակետով նախատեսված 3-րդ կետից հետո լրացրած 3.1 կետից հանել «սկիզբը և վերջը» բառերը, իսկ 3.2 կետից հանել 1-ին ենթակետը և 5-րդ ենթակետից հանել «հաշվի առնելով Առողջապահության նախարարության գրավոր թույլտվության մեջ նշված ժամանակավոր անաշխատունակության ժամանակահատվածը» բառերը: | Ընդունվել է։  Նախագծի 5-րդ կետի 4-րդ ենթակետով լրացվող՝ 3.1-ին և 3.2-րդ ենթակետերը խմբագրվել են։ |
| **3. Արդարադատության նախարարություն** | **09.01.2023թ.**  **N /27.3/709-2023** |
| 1. «Հայաստանի Հանրապետության կառավարության 2011 թվականի հուլիսի 14 ի «Ժամանակավոր անաշխատունակության և մայրության նպաստների մասին» Հայաստանի Հանրապետության օրենքի կիրարկումն ապահովելու մասին» N 1024-Ն որոշման մեջ փոփոխություններ և լրացումներ կատարելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) 3-րդ կետի 1-ին ենթակետի համաձայն՝ հղիության և ծննդաբերության արձակուրդի իրավունք ունենալու ժամանակահատվածում գործատուի փոփոխության (բացառությամբ վերակազմակերպման) դեպքում, եթե մինչև գործատուի փոփոխությունը վարձու աշխատողին արդեն վճարվել է մայրության նպաստ, ապա ավել վճարված նպաստի հետպահում գործատուն կատարում է հղիության և ծննդաբերության արձակուրդի իրավունք ունենալու այն օրերի համար, որոնց ընթացքում վարձու աշխատողը չի գտնվել հղիության և ծննդաբերության արձակուրդում։ Նպաստի հետպահումը կատարելու համար գործատուն (ով վճարել է մայրության նպաստ) հիմք է ընդունում գործատուի (ում հետ գործատուի փոփոխությունից հետո՝ հղիության և ծննդաբերության արձակուրդի իրավունք ունենալու ժամանակահատվածում վարձու աշխատողը գտնվում է աշխատանքային հարաբերությունների մեջ) տված տեղեկանքը՝ վարձու աշխատողի՝ հղիության և ծննդաբերության արձակուրդում գտնվելու վերաբերյալ:  Այսպիսով, Նախագծի 3-րդ կետի 1-ին ենթակետով նախատեսվող կարգավորումը հաշվի առնելով՝ անհրաժեշտ է համապատասխան լրացում կատարել նաև Հայաստանի Հանրապետության կառավարության 2011 թվականի հուլիսի 14 ի «Ժամանակավոր անաշխատունակության և մայրության նպաստների մասին» Հայաստանի Հանրապետության օրենքի կիրարկումն ապահովելու մասին» N 1024-Ն որոշման (այսուհետ՝ Որոշում) 2-րդ կետի 2-րդ ենթակետում և Հավելվածի 2-ի վերնագրում: | Ընդունվել է։  Առաջարկի բովանդակությանը համապատասխան՝ դրույթը տեղափոխվել է Հայաստանի Հանրապետության կառավարության 2011 թվականի հուլիսի 14-ի «Ժամանակավոր անաշխատունակության և մայրության նպաստների մասին» Հայաստանի Հանրապետության օրենքի կիրարկումն ապահովելու մասին» N 1024-Ն որոշման N 8 հավելված (լրամշակված նախագծի 6-րդ կետ)։ |
| Միևնույն ժամանակ, Նախագծի 3-րդ կետի 1-ին ենթակետի «ավել վճարված նպաստի» բառերից հետո անհրաժեշտ է լրացնել «գումարի» բառը՝ հաշվի առնելով «Ժամանակավոր անաշխատունակության և մայրության նպաստների մասին» Հայաստանի Հանրապետության օրենքի և Որոշման մեջ կիրառվող հասկացությունները: | Ընդունվել է։  Նախագծի 3-րդ կետի 1-ին ենթակետի «ավել վճարված նպաստի» բառերից հետո լրացվել է «գումարի» բառը։ |
| Նախագծի 3-րդ կետի 3-րդ ենթակետով նախատեսվում է Որոշման 2-րդ Հավելվածի 9-րդ կետը լրացնել նոր նախադասությամբ, համաձայն որի՝ միաժամանակ ինքնուրույնաբար իրեն աշխատանքով ապահոված անձ հանդիսացող վարձու աշխատողի մայրության նպաստը հաշվարկում, նշանակում և վճարում է գործատուն կամ գործատուներից մեկը (եթե վարձու աշխատողը նաև աշխատում է համատեղությամբ)։  Նշվածի կապակցությամբ հարկ է անդրադառնալ Որոշման 2-րդ Հավելվածի 9-րդ կետին, համաձայն որի՝ համատեղությամբ աշխատող վարձու աշխատողի (այդ թվում` միաժամանակ ինքնուրույնաբար իրեն աշխատանքով ապահոված անձ հանդիսացող) մայրության նպաստը հաշվարկում, նշանակում և վճարում է գործատուներից մեկը (վարձու աշխատողի ընտրությամբ, որին ներկայացվել է ժամանակավոր անաշխատունակության թերթիկ)…:  Վերոգրյալ դրույթի կարգավորումը հաշվի առնելով՝ գտնում ենք որ Նախագծի 3-րդ կետի 3-րդ ենթակետով նախատեսվող կարգավորման անհրաժեշտությունը բացակայում է, քանի որ, ըստ էության, գործող և նախատեսվող կարգավորումներն իմաստային առումով նույնական են: | Ընդունվել է ի գիտություն։  Որոշման N 2 հավելվածի 9-րդ կետում Նախագծի 3-րդ կետի 2-րդ ենթակետով առաջարկվող լրացումը կատարվում է իրավակիրառ պրակտիկայից ելնելով և նպատակ ունի հստակեցնել, որ կարգավորումը կիրառելի է նաև համատեղությամբ աշխատող և միաժամանակ ինքնուրույնաբար իրեն աշխատանքով ապահոված անձանց վրա։ |
| 3. Նախագծի 4-րդ կետի 1-ին և 2-րդ ենթակետերով նախատեսվող կարգավորումներն ունեն վերանայման կարիք, հետևյալ պատճառաբանությամբ.  1) Որոշման Հավելված 5-ի 6-րդ կետի համաձայն՝ անաշխատունակության թերթիկը, բացառությամբ հիվանդանոցային բժշկական հաստատությունում (ստացիոնարում) գտնվելու հետևանքով առաջացած ժամանակավոր անաշխատունակության դեպքի, քաղաքացուն տրվում է այն ստանալու համար քաղաքացու դիմելու օրը, իսկ բացվում է ժամանակավոր անաշխատունակության մեջ գտնվելու այն օրվանից, երբ քաղաքացին դիմել է բժշկական կազմակերպություն:  Սույն դրույթը, ըստ էության, վերաբերում է աշխատանքային օրերին առաջացած անաշխատունակության հետևանքով անաշխատունակության թերթիկի տրմանը և բացմանը:  2) Նախագծի 4-րդ կետի 2-րդ ենթակետով նախատեսվող դրույթը վերաբերում է անաշխատունակությունը ոչ աշխատանքային օրվա ընթացքում կամ աշխատանքային օրվա ավարտից հետո առաջանալու դեպքում անաշխատունակության թերթիկի բացմանը:  Վերոգրյալը հաշվի առնելով՝ առաջարկում ենք Նախագծի 1-ին ենթակետով նախատեսվող կարգավորումը ներառել 2-րդ ենթակետի կարգավորման մեջ, այլ ոչ թե համապատասխան լրացում կատարել Որոշման 5-րդ Հավելվածի 6-րդ կետում: | Ընդունվել է մասնակիորեն։  Որոշման 5-րդ Հավելվածի 6-րդ և 6.1-ին կետերի կարգավորումները հստակեցնելու նպատակով նախագծի 4-րդ կետի 1-ին և 2-րդ ենթակետերը խմբագրվել են։  Որոշման 5-րդ Հավելվածի 6-րդ կետով սահմանվում է անաշխատունակության թերթիկը բացելու օրը։ Ըստ այդմ, նպատակահարմար է այդ կետով սահմանել, որ ոչ աշխատանքային օրվա ընթացքում կամ աշխատանքային օրվա ավարտից հետո շտապ բժշկական օգնության ծառայություն դիմելու դեպքում անաշխատունակության թերթիկը բացվում է դիմելու օրը։  Որոշման 5-րդ Հավելվածի 6.1-ին կետով առաջարկվում է սահմանել շտապ բժշկական օգնության ծառայության տեղեկանքի հիման վրա առողջության առաջնային պահպանման ծառայություններ մատուցող բժշկական հաստատության կողմից անաշխատունակության թերթիկը բացելու համար դիմելու կարգը։ |
| 4. Նախագծի 4-րդ կետի 7-րդ ենթակետի «բժշկասոցիալական փորձաքննության» բառերն անհրաժեշտ է փոխարինել «ֆունկցիոնալության գնահատում» բառերով՝ հաշվի առնելով Նախագծի 2-րդ կետով նախատեսվող կարգավորումը: | Ընդունվել է։  Նախագծի 4-րդ կետի 7-րդ ենթակետի «բժշկասոցիալական փորձաքննության» բառերն փոխարինվել է «ֆունկցիոնալության գնահատում» բառերով։ |
| Նախագծի 5-րդ կետի 1-ին ենթակետի համաձայն՝ քաղաքացին անձամբ Առողջապահության նախարարություն է ներկայացնում հյուպատոսական վավերացմամբ, իսկ միջազգային պայմանագրով նախատեսված դեպքում` ապոստիլի հիման վրա վավերացված բժշկական փաստաթուղթը և դրա նոտարական կամ հյուպատոսական կարգով վավերացված թարգմանությունը, բացառությամբ այն դեպքերի, երբ այդ փաստաթղթերը լրացված են ռուսերեն, ինչպես նաև անձը հաստատող փաստաթուղթ, իսկ սույն կարգի 2.2-րդ կետում նշված դեպքում՝ նաև ծննդաբերության փաստը հաստատող բժշկական փաստաթուղթ և երեխայի ծննդյան (իսկ եթե երեխան մահացել է՝ մահվան) վկայականը…։  Նշված կարգավորմամբ սահմանվում է բացառություն, ինչը որևէ կերպ հիմնավորված չէ: Այս կապակացությամբ նաև հարկ է նկատի ունենալ Հայաստանի Հանրապետության Սահմանադրության 20-րդ հոդվածը, համաձայն որի՝ Հայաստանի Հանրապետության պետական լեզուն հայերենն է:  Բացի այդ, ռուսերեն լեզվի համար արված բացառությունն անհրաժեշտ է դիտարկել նաև «Վարչարարության հիմունքների և վարչական վարույթի մասին» Հայաստանի Հանրապետության օրենքի 27-րդ հոդվածի կարգավորումների լույսի ներքո՝ համաձայն որոնց վարչական վարույթն իրականացվում, և վարչական ակտն ընդունվում է հայերենով:  Վերոգրյալից ելնելով և հաշվի առնելով այն հանգամանքը, որ ապոստիլի հիման վրա վավերացված բժշկական փաստաթուղթը և դրա նոտարական կամ հյուպատոսական կարգով վավերացված թարգմանությունը ներկայացվելու է Առողջապահության նախարարություն (պետական մարմին)՝ գտնում ենք, որ կարգավորմամբ նախատեսվող բացառությունը խնդրահարույց է:  Նույն դիտարկումը վերաբերում է նաև Նախագծի 5-րդ կետի 2-րդ ենթակետին: | Առաջարկությունը չի ընդունվել։  «Ժամանակավոր անաշխատունակության և մայրության նպաստների մասին» օրենքի 25-րդ հոդվածի 4-րդ մասով Կառավարությանը լիազորություն է տրված որոշելու օտարերկրյա պետության բժշկական հաստատության տված ժամանակավոր անաշխատունակության թերթիկի հիմք ընդունելու կարգը։ Ըստ այդմ, Կառավարությունը ունի լիազորություն սահմանելու որոշակի առանձնահատկություններ։ Ընդ որում, ռուսերեն լեզվի համար բացառություն սահմանելը բխում է «Քաղաքացիական, ընտանեկան եվ քրեական գործերով իրավական օգնության և իրավական հարաբերությունների մասին» կոնվենցիայի 17-րդ հոդվածից։ |
| Միևնույն ժամանակ, Նախագծի 5-րդ կետի 1-ին և 4-րդ ենթակետերում կան պարբերություններ, որոնք համարակալված չեն, ուստի անհրաժեշտ է դրանք համարակալել՝ հիմք ընդունելով «Նորմատիվ իրավական ակտերի մասին» Հայաստանի Հանրապետության օրենքի 14-րդ հոդվածի 5-րդ մասը, համաձայն որի՝ ենթաօրենսդրական նորմատիվ իրավական ակտերում դրույթները շարադրվում են հերթական համար ունեցող կետերի տեսքով: Կետերը կարող են բաժանվել միայն համարակալված ենթակետերի, իսկ ենթակետերը` միայն համարակալված պարբերությունների…: | Ընդունվել է։  Նախագծի 5-րդ կետի 1-ին և 4-րդ ենթակետերը խմբագրվել են։ |
| 6. Նախագծի 5-րդ կետի 3-րդ ենթակետի «պատճառները» բառը և դրա հոլովաձևը անհրաժեշտ է փոխարինել «հիմքերը» բառով:  Նույն դիտարկումը վերաբերում է Նախագծի 9-րդ կետին:  Բացի այդ, Նախագծի 5-րդ կետի 3-րդ ենթակետի «վեց ամսվա ընթացքում» բառերից հետո անհրաժեշտ է լրացնել «կրկին» բառը: | Ընդունվել է։  Նախագծի 5-րդ կետի 3-րդ ենթակետը խմբագրվել է։ |
| 7. Նախագծի 5-րդ կետի 4-րդ ենթակետով լրացվող 3.2-րդ կետի «քաղաքացուն» բառից հետո անհրաժեշտ է լրացնել «անաշխատունակության թերթիկ տրամադրելու մասին» բառերը: | Ընդունվել է։  Նախագծի 5-րդ կետի 4-րդ ենթակետով լրացվող 3.2-րդ կետի «քաղաքացուն» բառից հետո լրացվել է «անաշխատունակության թերթիկ տրամադրելու մասին» բառերը։ |
| Բացի այդ, Նախագծի 5-րդ կետի 4-րդ ենթակետով լրացվող 3.2-րդ կետի 3-րդ ենթակետի համաձայն՝ Առողջապահության նախարարությունը մերժում է քաղաքացուն թույլտվություն տրամադրելը, եթե ժամանակավոր անաշխատունակության տվյալ դեպքի համար ՀՀ օրենսդրությամբ ժամանակավոր անաշխատունակության թերթիկ չի տրամադրվում:  Սույն դեպքում անհրաժեշտ է նշել, որ ՀՀ օրենսդրությամբ նախատեսված չէ անաշխատունակության թերթիկ չտրամադրելու դեպքեր, ուստի գտնում ենք, որ անհրաժեշտ է հիշյալ ենթակետի «թերթիկ չի տրամադրվում» բառերը փոխարինել «նպաստ չի տրվում» բառերով: | Չի ընդունվել։  Նախագծի 5-րդ կետի 4-րդ ենթակետով լրացվող 3.2-րդ կետի 3-րդ ենթակետը (լրամշակված նախագծի 5-րդ կետի 9-րդ ենթակետով լրացվող 8-րդ կետի 5-րդ ենթակետ) բխում է Որոշման N 5 հավելվածից, մասնավորապես, այդ հավելվածի 4-րդ գլխից։ |
| 8. Նախագծի 5-րդ կետի 6-րդ ենթակետի «խմբագրությամբ» բառն անհրաժեշտ է փոխարինել «բովանդակությամբ» բառով՝ հաշվի առնելով «Նորմատիվ իրավական ակտերի մասին» Հայաստանի Հանրապետության օրենքի 33-րդ հոդվածը: | Ընդունվել է։  Նախագծի 5-րդ կետի 6-րդ ենթակետի «խմբագրությամբ» բառն փոխարինվել է «բովանդակությամբ» բառով։ |